Превод на FreeBSD документация на български

Димитър Василев

root@bofh.bg

Кратка история

25 Юни 2003 - Регистриране на FDP-BG в SourceForge Net.

4 Септември 2003 – Петър Пенчев добавя проекта към останалите преводи на www.FreeBSD.org.

6 Септември 2003 - Добавена е bg_BG.CP1251 структурата. Все още със статус прототип.

10 Септември 2003 - CVS системата е активирана.

13 Септември 2003 - Антон Георгиев се присъединява.

11 Ноември 2003 - Страхил Минев влиза в проекта.

10 Април 2004 - След зимно затишие отново сме активни.Имаме си нов хостинг, предоставен от Любо Каменов.

12 Април 2004 - Виктор Василев се включва.

15 Април 2004 - Стартира преводът на FreeBSD Handbook 5.2.1.

17 Май 2004 - Дойчин Метаксинов се присъединява към нас.

24 Май 2004 - Николай Иглев поема превода на глава “Users and Basic Account Management” от FreeBSD Нandbook.

21 Август 2004 - Георги Маринов започва работа по Advanced Networking.

15 Септември 2004 - инж. Тодоров поема превода на глава “The Vinum Volume Manager” от FreeBSD Handbook.

Същност на проекта

Основните фигури вземащи решения са: Виктор Василев, Димитър Василев, Миро Пендев, Любомир Каменов, Петър Пенчев.

Целите на проекта са:

Превеждане на наръчника (FreeBSD Handbook) и другите документи на FreeBSD.

Включване на преводите като официални на сайта на FreeBSD.

Обединение на всички статии на български за FreeBSD в едно място.

Популяризиране на FreeBSD в България.

Публикуване на други *BSD материали, създаване на обединение на *BSD операторите в България.

Други преводи на *BSD документация на роден език: OpenBSD на български.

Състояние на проекта към 23.10.2004
http://fdp-bg.freebsd.org/progress.html

Принципи на работа

Винаги взимаме решенията заедно.

Уважаваме чуждото мнение.

Не толерираме арогантно поведение, груб език и нападки.

Пълен достъп до CVS-а имат само членовете на основният екип. Преди сме предлагали пълен достъп и на хора извън него, но сме се уточнили, че колкото по-малко пипат, толкова по-добре. Който желае да включи преведен материал, праща писмо в fdp@bg-freebsd.org с направения от него превод.

Всеки заинтересован е добре дошъл.

Как да станем участници?

Прегледайте правилата по които се водим.

Вижте свободните за превод материали от http://fdp.bg-freebsd.org/progress.html.

Изтеглете си документацията от CVS-a на проекта.

Абонирайте се за freebsd-fdp@bg-freebsd.org.

Заявете в списъка Вашето желание.

Координаторите ще се погрижат да Ви добавят в списъка на преводачите.

При превод не пипайте SGML маркерите – така си създавате излишни грижи.

За предпочитане използвайте редактори, поддържащи Unix end-of-line.

Времето, което ще ви отнеме преводът на една глава е 1 месец (ако отделяте 45 мин. дневно).

Ако имате въпроси – питайте в списъка. Няколко човека мислят по-добре от един.

Когато сте готови, пуснете Вашия превод в списъка като приложение на писмото си.

Преводът Ви ще бъде тестван и при липса на грешки при компилиране, преводът Ви ще бъде добавен в структурата на преводите.

Ако имате желание, изберете си още нещо.

Бъдещето

В близките 6 месеца:

В момента се стремим да преведем документацията за FreeBSD 5.2.1, да преведем допълненията направени във FreeBSD 5.3 и да се изравним с новата версия.

За тази цел си търсим още хора за сътрудници за превод на Printing, Storage, Electronic Mail, Linux Binary Compatibility, Obtaining FreeBSD, Bibliography. Последните 2 се превеждат за под 1 час. Всеки желаещ и можещ е добре дошъл в проекта.

Да направим FreeBSD сървър за локален сайт на проекта “FreeBSD на български” и CVSUP FreeBSD в София, дай боже.

Когато сме готови:

Ще проучим как стои въпросът с правата върху книжния носител на FreeBSD HandBook и ще намерим българско издателство, което да го издаде.

Ще направим подобаващо парти.

Екипът

ОСНОВЕН

Виктор Василев – преводач, програмист, уебдизайн, UTF-8 кодиране, DocBook българизиране, координатор.

Димитър Василев – преводач, връзки с обществеността и намиране на нови сътрудници.

Любо Каменов – хостинг на проекта, уебдизайн, координатор.

Миро Пендев – първоначален дизайн на сайта, превод на сайта на FreeBSD на български, преводач, UTF-8 кодиране, координатор.

Петър Пенчев – преводач и свръзка с главното дърво на FreeBSD. Негова е заслугата да ни има като проект на www.FreeBSD.org.

Румен Телбизов – резервен хостинг и DNS-и.

Eкипът – продължение

СЪТРУДНИЦИ

Антон Георгиев – The Design and Implementation of 4.4BSD

Георги Данчев – The Cutting Edge и статии за FreeBSD

Георги Маринов – Advanced Networking

Георги Пехливанов – Localization - I18N/L10N Usage and Setup

Дойчин Метаксинов - Security

Иво Вачков – подръжка на форума на проекта и статии на тема FreeBSD

Красимир Кирев (любезно ни даде за ползване неговия превод на Handbook 5.2.1)

Николай Иглев - Users and Basic Account Management

Светослав Бляхов - Configuration and Tuning, The FreeBSD Booting Process

Страхил Минев – Multi-OS

Епилог

Време е за кратка почивка, след което продължаваме с лекциите.

Благодарности

Този слайд е в знак на уважение и благодарност към хората, които помогнаха bgBSDCon и FDP-BG презентацията да стигнат до Вас.

Васил Колев - за топлото посрещане, достъпа до неговия лаптоп, OpenOffice и всичко останало.

Георги Чорбаджийски – голямо благодаря! За цветята и бонбоните знаем...

Eкипът на OpenFest – чудесни сте. Ще ми бъде приятно да се включа по-сериозно в подготовката на следващото издание.

Николай Денев - Ники предостави лаптопа си, на който презентирахме FDP-BG и VoIP.

Петър Пенчев – за живата демонстрация на SGML превеждане.

Стоян Мишинев - за включването в операциите по реанимиране на презентацията.

The Chosen - за предоставената мишка.

Останалите от проекта FDP-BG

Извинявам се ако съм пропуснал някого.

Dimitar V

2004-10-03T09:58:06